Фолке Ниеминен

Фолке Эйнович Ниеминен (1931 елның 12 ноябре, Петрозаводск, АКССР, СССР — 23 июль 2010, Пори, Финляндия) — рәссам, сынчы, портретчы, РСФСРның Атказанган рәссамы.

 Биография 
1931 елда Петрозаводскта, Финляндиядән сәяси качаклар Эйнор һәм Свеи Ниеминен гаиләсендә туган. Әтисе - фин, әнисе — швед кызы. Аның әти-әнисе, фин коммунистлары, 1930 елда туган илләрен ташлап Советлар Союзына эмиграциягә китергә мәҗбүр була.

1933 елда әтисе Фолке вафатыннан соң әнисе белән Ленинградка күчеп килә.

1951 елда укырга керә, 1957 елда Ленинград югары сәнгать-сәнәгать училищесын тәмамлый.

1957 елда училищены тәмамлаганнан соң, Фолке кабат Петрозаводскига килә. Шул ук елны ул үзенең иң яхшы эшләренең берсен — «Ак күлмәкле хатын-кыз» «Женщина в белом платье»ны башкара.

1960 елдан СССР Рәссамнар берлеге әгъзасы.

Карел АССР Комсомол премиясе лауреаты (1968), РСФСРның Атказанган рәссамы (1970).

1972 елда аның Тяжбуммашевцы» картинасын (1969) һәм «С Новым годом, Ван дер Вейден!» (Яңа ел белән, Ван дер Вейден!) натюрмортын Ленинградның Рус музее сатып ала. Ә «Сумерки в старом доме» («Иске йортта эңгер») (1971) эше Новокузнецк сәнгать музееның даими экспозициясенең бизәге булып тора. Ул елларда Ниеминенның эшләрен Свердловск, Ростов-на-Дону, Комсомольск-на-Амуре һәм башка бик күп музейлар коллекцияләре тулыландыра.

1973 елдан 1978 елга кадәр Фолке Ниеминен Карелия АССР рәссамнар берлеген җитәкли.

1980 елда Фолке Эйнович Ленинград Рәссамнар берлегенә кабул ителә.

1983 елдан алып, гомере ахырына кадәр рәссам Финляндиядә яшәгән һәм эшләгән. Беренче вакытта ул Хельсинкида яши. Бераз соңрак Ниеминен Питторески шәһәрендә, әтисенең туган ягында урнашкан.

Финляндиядә 25 ел гомерендә Фолке Ниеминен 300дән артык әсәр язган, аларның күбесе заказ буенча башкарылган һәм Финляндиянең шәхси җыелмаларында урнашкан. Финляндия Рәссамнар берлеге әгъзасы.

 Күргәзмәләре 
 Бөтенсоюз (1961, 1962, 1970, 1971, 1972),
 Бөтенроссия (1957, 1960, 1966, 1967, 1970, 1977),
 Карелия Республикасы рәссамнарының Мәскәүдә (1959, 1980) һәм Ленинградта (1972, 1980), автономияләр (1971), Төньяк-64-79, «Русский Север» Төркеме (1971), Карелия Республикасы рәссамнары — 1957 елдан бирле,
 Финляндиядә (Варкаус — 1966, Кеми, Рованием — 1969).
 «Охшашлык һәм аерымлыклар чигендә» күргәзмәсе (Петрозаводск, 2006)
 «Тумышы белән Суомидан» күргәзмәсе (2007)

 Чыганаклар 
 Карелия: энциклопедия: в 3 т. / гл. ред. А. Ф. Титов. Т. 2: К — П. — Петрозаводск: ИД «ПетроПресс», 2009. — 464 с.: ил., карт. — С. 278 ISBN 978-5-8430-0125-4 (т. 2)
 Калинин Е. С. Художники Карелии. — Петрозаводск, 2000. — 159 с.: ил. — С.152 ISBN 978-5-8430-0051-6

Төркем:Карелия рәссамнары
Төркем:Финляндия рәссамнары
Төркем:ССРБ рәссамнары